Apple Vision Pro

Apple Vision Pro ialah set kepala realiti campuran akan datang yang dihasilkan oleh Apple Inc. Ia diumumkan pada 5 Jun 2023 di Persidangan Pembangun Sedunia 2023. Apple telah menyatakan bahawa Vision Pro akan menandakan permulaan "pengkomputeran ruangan."

 Pembangunan 
Pada Mei 2015, Apple memperoleh syarikat realiti terimbuh (AR) Jerman, Metaio. Syarikat tersebut berhasrat untuk menggunakan teknologi Metaio dalam projek kereta elektriknya, dengan nama kod "Projek Titan". Pada tahun tersebut, Apple mengupah Mike Rockwell dari Dolby Laboratories. Mike membentuk pasukan yang termasuk pengasas bersama, Metaio Peter Meier dan pengurus Apple Watch, Fletcher Rothkopf. Pasukan tersebut membangunkan demo AR pada 2016, tetapi menghadapi tentangan daripada ketua pegawai rekabentuk ketika itu, Jony Ive dan pasukannya. Pasukan Mike membantu menyampaikan ARKit pada tahun 2017 dengan iOS 11. Menurut The Information, pasukan Mike berusaha untuk mencipta set kepala dan bekerja dengan pasukan Jony; keputusan untuk mendedahkan mata pemakai melalui paparan mata yang menghadap ke hadapan diterima baik oleh pasukan rekabentuk industri. Perkembangan set kepala mengalami tempoh ketidakpastian dengan pemergian Jony pada 2019. Penggantinya, Evans Hankey, meninggalkan syarikat tersebut pada 2023.

Maklumat tentang set kepala, yang kemudiannya dikenali sebagai Reality Pro, mula muncul pada tahun 2022. Pada Mei 2022, Bloomberg News melaporkan bahawa eksekutif Apple telah melihat peranti tersebut, termasuklah Ketua Pegawai Eksekutif, Tim Cook. Syarikat tersebut mula mendapatkan pengarah untuk membangunkan kandungan untuk set kepala tersebut pada bulan Jun. Seorang pengarah sedemikian, Jon Favreau, telah disenaraikan untuk menghidupkan dinosaur pada rancangan Apple TV+ beliau, Prehistoric Planet.

Menurut Apple, syarikat tersebut memfailkan lebih 5,000 paten untuk teknologi yang menyumbang kepada pembangunan Vision Pro.

 Perincian 

 Rekabentuk dan bahan 
Ia mempunyai bahagian hadapan kaca dan bingkai aluminium. Apple Vision Pro juga serasi dengan sisipan optik tersuai untuk orang yang menggunakan cermin mata perskripsi; kanta tersebut akan dipasangkan secara magnetik di dalam paparan dan dibangunkan dengan kerjasama Carl Zeiss AG.

 Perisian 
Ia menampilkan sistem pengendalian baharu yang dipanggil visionOS, dengan antaramuka tiga dimensi.

 Rujukan 

Kategori:Perkakasan Apple Inc.